**Ministru kabineta rīkojuma projekta**

**“Par nekustamo īpašumu daļu Raņķu un Rudbāržu pagastos, Kuldīgas novadā pirkšanu Nacionālo bruņoto spēku poligona “Mežaine” paplašināšanai”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekts sagatavots, lai atļautu Aizsardzības ministrijai (turpmāk – AM) atsavināt sabiedrības vajadzībām – Nacionālo bruņoto spēku poligona “Mežaine” paplašināšanai – fiziskām personām piederošu nekustamo īpašumu daļas Kuldīgas novadā.Ministru kabineta rīkojums stāsies spēkā ar tā parakstīšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9. panta pirmā daļa.Ministru kabineta 2019. gada 2. aprīļa sēdes protokollēmums, AM informatīvais ziņojums “Par nekustamo īpašumu atsavināšanu Skrundas novada Raņķu un Rudbāržu pagastā un Kuldīgas novada Laidu pagastā Nacionālo bruņoto spēku poligona “Mežaine” paplašināšanai” (prot. Nr. 17, 42. §, TA-311-IP). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets 2019. gada 2. aprīļa sēdē (prot. Nr. 17, 42. §, TA-311-IP) ir pieņēmis konceptuālu lēmumu atbalstīt poligona “Mežaine” paplašināšanu un atļaut nekustamo īpašumu Rudbāržu pagastā, Kuldīgas novadā (līdz 01.07.2021. Skrundas novads) atsavināšanu valsts aizsardzības uzdevumu īstenošanai. Saskaņā ar Nacionālo bruņoto spēku attīstības plānu 2020.–2032. gadam (apstiprināts ar 2020. gada 14. decembra MK rīkojumu Nr. 773 “Par Nacionālo bruņoto spēku attīstības plānu 2020.–2032. gadam”) ir nepieciešams paplašināt un attīstīt Kurzemes reģionālo militāro poligonu, lai stiprinātu Zemessardzes kaujas spējas, pilnveidotu apmācību procesu, nodrošinātu uzņemošās valsts atbalstu.Poligona “Mežaine” teritorijas paplašināšana ir nepieciešama zemessargu un profesionālā dienesta karavīru nacionālā līmeņa mācībām, gan arī starptautiskām militārām mācībām, kurās piedalās arī NATO sabiedrotie un partneri. Tādējādi saskaņā ar Likuma 2. pantu valsts aizsardzības vajadzībām – poligona “Mežaine” paplašināšanai – ir nepieciešams atsavināt nekustamā īpašuma **“Pekaiņi”** Raņķu pagastā, Kuldīgas novadā (kadastra Nr. 6278 003 0093) sastāvā esošu zemes vienību 6,23 ha platībā (kadastra apzīmējums 6278 003 0106) un nekustamā īpašuma **“Kriķīši”** Rudbāržu pagastā, Kuldīgas novadā (kadastra Nr. 6282 005 0177) sastāvā esošās zemes vienības – 1,78 ha platībā (kadastra apzīmējums 6282 003 0116) un 1,54 ha platībā (kadastra apzīmējums 6282 003 0119) un atsavināšana ir vienīgais veids, lai sasniegtu šo mērķi. Saskaņā ar Administratīvo teritoriju un apdzīvoto vietu likumu, sākot ar 2021. gada 1. jūliju, atsavināmo nekustamo īpašumu novadu iedalījums ir mainījies no Skrundas novada uz Kuldīgas novadu, tādējādi atsevišķos informatīvajos materiālos vēl ir saglabājies šo nekustamo īpašumu adresēs Skrundas novads. Fiziskās personas īpašuma tiesības uz nekustamo īpašumu **“Pekaiņi”** (kadastra Nr. 6278 003 0093) ir nostiprinātas Kurzemes rajona tiesas Raņķu pagasta zemesgrāmatas nodalījumā Nr. 100000133082 (ieraksts izdarīts 2004. gada 8. aprīlī).Atsavināmajai zemes vienībai (kadastra apzīmējums 6278 003 0106) Nekustamā īpašuma valsts kadastra informācijas sistēmā (turpmāk – NĪVKIS) un zemesgrāmatā apgrūtinājumi nav reģistrēti.Saskaņā ar Likuma 18. pantu un MK 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – Noteikumi) 13. punktu Valsts aizsardzības militāro objektu un iepirkumu centrs (turpmāk – Centrs) 2019. gada 26. jūnijā īpašniekam ir nosūtījis paziņojumu par nekustamā īpašuma atsavināšanas nepieciešamību (Centra reģ. Nr. NOS/2019-4157).Taisnīgas atlīdzības noteikšanas komisija (turpmāk – Komisija) 2021. gada 20. maija sēdē (protokols Nr. 19) izvērtēja sertificēta nekustamā īpašuma vērtētāja SIA “Eiroeksperts” sagatavoto atskaiti par nekustamā īpašuma “Pekaiņi” (kadastra Nr. 6278 003 0093) sastāvā esošās zemes vienības (kadastra apzīmējums 6278 003 0106) 6,23 ha platībā tirgus vērtību un iespējamo īpašniekam kompensējamo zaudējumu apmēru un aprēķināja atlīdzību. Komisijas aprēķinātā atlīdzība par atsavināmo nekustamo īpašumu ir 17 200*euro* (septiņpadsmit tūkstoši divi simti *euro*) un atbilst sertificēta nekustamā īpašuma vērtētāja noteiktajai nekustamā īpašuma vērtībai, tai skaitā tirgus vērtība ir 7 900 *euro* (septiņi tūkstoši deviņi simti *euro*), bet kompensējamo zaudējumu apjoms (koksnes resurss) ir 9 300 *euro* (viens tūkstotis deviņi simti *euro*).Īpašniekam nekustamā īpašuma atsavināšanas rezultātā papildus citi radītie kompensējamie zaudējumi netika noteikti, jo īpašnieks tādus nav pieteicis.SIA “Eiroeksperts” novērtējums saņemts Centrā 2021. gada 16. februārī (Centra reģ. Nr. IEN/2021-820).Centrs 2021. gada 25. maijā ir informējis īpašnieku par aprēķināto atlīdzību par nekustamā īpašuma atsavināšanu un uzaicinājis piedalīties Komisijas sēdē noteiktās atlīdzības izvērtēšanai (Centra reģ. Nr. NOS/2021-2877).2021. gada 7. jūnijā saņemts īpašnieka iesniegums, kurā norādīts, ka īpašnieks aprēķinātajai atlīdzībai piekrīt un Komisijas sēdē par atlīdzības izvērtēšanu nepiedalīsies (Centra reģ. Nr. IEN/2021-2793).Tādējādi Komisija 2021. gada 17. jūnija sēdē (protokols Nr. 20) apstiprināja aprēķināto atlīdzību par nekustamā īpašuma “Pekaiņi” (kadastra Nr. 6278 003 0093) sastāvā esošās zemes vienību 6,23 ha platībā (kadastra apzīmējums 6278 003 0106).Pamatojoties uz Likuma 9. pantu un Noteikumu 36.1. apakšpunktu, AM ar 2021. gada 5. jūlija lēmumu Nr. 1.1/24.2/120 “Par taisnīgas atlīdzības apmēra apstiprināšanu par sabiedrības vajadzībām nepieciešamo nekustamā īpašuma “Pekaiņi” Raņķu pagastā Skrundas novadā, kadastra numurs 6278 003 0093, sastāvā esošo zemes vienību 6,23 ha platībā ar kadastra apzīmējumu 6278 003 0106” ir apstiprinājusi Komisijas aprēķināto taisnīgas atlīdzības apmēru.Fiziskās personas īpašuma tiesības uz nekustamā īpašuma **“Kriķīši”** (kadastra Nr. 6282 005 0177) zemes vienību (kadastra apzīmējums 6282 003 0116) ir nostiprinātas Kurzemes rajona tiesas Rudbāržu pagasta zemesgrāmatas nodalījumā Nr. 100000133767, ieraksts izdarīts 2004. gada 16. aprīlī. Savukārt par zemes vienību (kadastra apzīmējums 6282 003 0119) minētajā zemesgrāmatas nodalījumā ieraksts izdarīts 2005. gada 31. maijā.Atsavināmajai zemes vienībai (kadastra apzīmējums 6282 003 0119) NĪVKIS un zemesgrāmatā apgrūtinājumi nav reģistrēti.Atsavināmajai zemes vienībai (kadastra apzīmējums 6282 003 0116) NĪVKIS un zemesgrāmatā reģistrēts apgrūtinājums – ceļa servitūta teritorija – 0,08 ha platībā (par labu nekustamajiem īpašumiem ar kadastra Nr. 6282 005 0101; 6282 003 0096; 6282 003 0023; 6282 003 0092; 6282 003 0052; 6282 003 0070; 6282 003 0099; 6282 003 0065).Izmantojot nekustamo īpašumu Nacionālo bruņoto spēku karavīru apmācībām, AM ievēros NĪVKIS un zemesgrāmatā reģistrēto apgrūtinājumu. Saskaņā ar Likuma 18. pantu un MK 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 13. punktu Centrs 2019. gada 26. jūnijā īpašniekam ir nosūtījis paziņojumu par nekustamā īpašuma atsavināšanas nepieciešamību (Centra reģ. Nr. NOS/2019-4159).Komisija 2021. gada 20. maija sēdē (protokols Nr. 19) izvērtēja sertificēta nekustamā īpašuma vērtētāja SIA “VCG” sagatavoto atskaiti par nekustamā īpašuma “Kriķīši” (kadastra Nr. 6278 003 0093) sastāvā esošo zemes vienību (kadastra apzīmējums 6282 003 0116) 1,78 ha platībā un zemes vienību (kadastra apzīmējums 6282 003 0119) 1,54 ha platībā tirgus vērtību un iespējamo īpašniekam kompensējamo zaudējumu apmēru un aprēķināja atlīdzību. Komisijas aprēķinātā atlīdzība par nekustamā īpašuma “Kriķīši” sastāvā esošām zemes vienībām (kadastra apzīmējumi 6282 003 0116 un 6282 003 0119) ir 10 000*euro* (desmit tūkstoši *euro*) un atbilst sertificēta nekustamā īpašuma vērtētāja noteiktajai nekustamā īpašuma vērtībai, tai skaitā tirgus vērtība ir 8 400 *euro* (astoņi tūkstoši četri simti *euro*), bet kompensējamo zaudējumu apjoms (koksnes resurss) ir 1 600 *euro* (viens tūkstotis seši simti *euro*). Īpašnieka papildu iesniegtie kompensējamie zaudējumi par jaunaudzes ierīkošanu un pirmreizējo kopšanu tika atbalstīti, un sertificēts nekustamā īpašuma vērtētājs tos ir vērtējis. SIA “VCG” novērtējums saņemts Centrā 2021. gada 31. martā (Centra reģ. Nr. IEN/2021-1663).Centrs 2021. gada 25. maijā ir informējis īpašnieku par aprēķināto atlīdzību par nekustamā īpašuma atsavināšanu un uzaicinājis piedalīties Komisijas sēdē noteiktās atlīdzības izvērtēšanai (Centra reģ. Nr. NOS/2021-2882).2021. gada 9. jūnijā saņemts īpašnieka iesniegums, kurā norādīts, ka īpašnieks aprēķinātajai atlīdzībai piekrīt un Komisijas sēdē par atlīdzības izvērtēšanu nepiedalīsies (Centra reģ. Nr.  IEN/2021-2857).Tādējādi Komisija 2021. gada 17. jūnija sēdē (protokols Nr. 20) apstiprināja aprēķināto atlīdzību par nekustamā īpašuma “Kriķīši” (kadastra Nr. 6278 003 0093) sastāvā esošo zemes vienību 1,78 ha platībā (kadastra apzīmējums 6282 003 0116) un zemes vienību 1,54 ha platībā (kadastra apzīmējums 6282 003 0119).Pamatojoties uz Likuma 9. pantu un Noteikumu 36.1. apakšpunktu, AM ar 2021. gada 5. jūlija lēmumu Nr. 1.1/24.2/119 “Par taisnīgas atlīdzības apmēra apstiprināšanu par sabiedrības vajadzībām nepieciešamo nekustamā īpašuma “Kriķīši” Rudbāržu pagastā Skrundas novadā, kadastra numurs 6282 005 0177, sastāvā esošo zemes vienību 1,78 ha platībā ar kadastra apzīmējumu 6282 003 0116 un 1,54 ha platībā ar kadastra apzīmējumu 6282 003 0119” ir apstiprinājusi Komisijas aprēķināto taisnīgas atlīdzības apmēru.Atbilstoši Noteikumu 2. punktam ar nekustamā īpašuma atsavināšanu bijušajiem īpašniekiem nodarītie kompensējamie zaudējumi (notariālie izdevumi, valsts nodevas, kancelejas nodevas, citi izdevumi), kas var rasties pēc nekustamā īpašuma atsavināšanas, tiks kompensēti to faktiskajā apmērā, pamatojoties uz atsavinātā nekustamā īpašuma bijušā īpašnieka iesniegumu, kuram pievienoti dokumenti, kas apliecina zaudējumu apmēru.Pēc nekustamo īpašumu daļu iegādes tiks veikta nekustamo īpašumu dalīšana un zemesgrāmatā tiks nostiprinātas valsts īpašumtiesības AM personā uz atdalītajiem nekustamajiem īpašumiem.Ņemot vērā iepriekšminēto, AM ir izstrādājusi MK rīkojuma projektu “Par nekustamo īpašumu “Pekaiņi” Raņķu pagastā un “Kriķīši” Rudbāržu pagastā, Skrundas novadā daļu pirkšanu Nacionālo bruņoto spēku poligona “Mežaine” paplašināšanai”. |
| 3. | Projekta izstrādē iesaistītās institūcijas un publiskas personas kapitālsabiedrības | AM, Valsts aizsardzības militāro objektu un iepirkumu centrs. |
| 4. | Cita informācija | Rīkojuma projekta izstrādes procesā ir izmantoti dokumenti, kas satur fizisko personu datus. Datu apstrāde ir nepieciešama, lai izpildītu uzdevumu, ko AM veic sabiedrības interesēs, lai nodrošinātu MK rīkojuma projekta par nekustamā īpašuma daļas atsavināšanu valsts aizsardzības uzdevumu īstenošanai pilnvērtīgu sagatavošanu, izvērtētu nekustamā īpašuma atsavināšanas tiesisko pamatu, tā atbilstību normatīvajiem aktiem un dokumentiem, tādējādi nodrošinot, ka tiek aizsargātas visu nekustamā īpašuma atsavināšanā iesaistīto pušu tiesības.Fizisko personu datus saturošie dokumenti paredzēti šauram subjektu lokam – noteiktajiem saskaņošanas dalībniekiem, kas veic rīkojuma projekta un anotācijas pilnvērtīgu izvērtējumu.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskās personas, kuras zaudē īpašuma tiesības uz atsavināmo nekustamo īpašumu pret taisnīgu atlīdzību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3.  | Administratīvo izmaksu monetārs novērtējums | Projekts šo jomu neskar. |
| 4. | Atbildības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Rīkojuma projekts tiks īstenots (nekustamā īpašuma atsavināšana sabiedrības vajadzībām, īpašuma tiesību nostiprināšana zemesgrāmatā uz valsts vārda AM personā, nekustamā īpašuma bijušajam īpašniekam nodarīto kompensējamo zaudējumu segšana) no AM piešķirtajiem valsts budžeta līdzekļiem budžeta programmai 33.00.00 “Aizsardzības īpašumu pārvaldīšana”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | AM, Valsts aizsardzības militāro objektu un iepirkumu centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts attiecas uz Publiskās pārvaldes politikas jomu.Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma “Latvijas Vēstnesis” elektroniskajā tīmekļvietnē [*www.vestnesis.lv*](http://www.vestnesis.lv)  |

Ministru prezidenta biedrs,

aizsardzības ministrs A. Pabriks

Zeltzaķe 27337341

Ilze.Zeltzake@vamoic.gov.lv